Proves+d'accés+al+grau+mitjà+de+formació+professional

Prova d'accés al grau mitjà de formació professional (informació de l'any passat)
Per poder fer la prova d'accés a **grau mitjà** cal tenir **17 anys** o complir-los durant l'any 2011.La prova es porta a terme en instituts dependents del Departament d'Ensenyament. La inscripció a la prova s'ha de fer per Internet a l'aplicació disponible en aquesta pàgina.El dia de la prova és imprescindible portar:- el **document nacional d'identitat** o document equivalent d'identificació,- el **certificat de superació de la formació per a les proves d'accés** (només qui l'hagi de presentar) i- el material específic.Les **persones amb necessitats específiques** derivades de discapacitats físiques, psíquiques o sensorials o altres trastorns greus, que tinguin la declaració legal de disminució, poden sol·licitar els recursos addicionals necessaris per desenvolupar la prova d'accés (vegeu l'apartat 5 de la convocatòria).
 * Informació general**


 * [|Sol·licitud de reconeixement de necessitats específiques a efectes de la prova d'accés a ensenyaments de formació professional inicial i ensenyaments esportius] [PDF, 254,76 KB.]

Les persones inscrites que no es puguin presentar a la prova per causes alienes a la seva voluntat (i ho acreditin documentalment) poden sol·licitar presentar-se a la convocatòria d'incidències del dia 17 de maig del 2011 en els instituts que es determinin (vegeu l'apartat 12.1.2 de la convocatòria).

====**Calendari**==== Les presentacions i reclamacions s'han de fer abans de les 18 h de l'últim dia del termini.
 * Del **14 al 27 de març del 2011**: inscripció a les proves
 * Fins al 22 de març de 2011:
 * presentació de les sol·licituds d'exempció de la competència de llengua catalana i de la part cientifica i tecnològica per voluntariat o haver fet tasques de direcció esportiva d'alt nivell o d'alt rendiment,
 * presentació de la sol·licitud d'adequació de la prova a necessitats específiques
 * 26 d'abril del 2011: assignació de centre per presentar la documentació i fer la prova
 * Del 26 d'abril al 3 de maig del 2011: presentació de la documentació
 * Fins al 3 de maig del 2011: presentació de la sol·licitud d’exempció de la part cientifica i tecnològica per experiència laboral, acreditació de competències per haver validat, per experiència professional, unitats formatives, crèdits o mòduls associats a unitats de competència mitjançant el programa "Qualifica't" o per haver cursat amb aprofitament (en un curs anterior al 2010-2011) un PQPI.
 * 4 de maig del 2011: publicació de les llistes provisionals de persones admeses i excloses
 * Del 4 al 6 de maig del 2011: període per presentar reclamacions
 * 9 de maig del 2011: publicació de les llistes definitives de persones admeses i excloses i de les exempcions atorgades
 * **10 de maig de 2011: prova**
 * 19 de maig del 2011: publicació de les qualificacions provisionals
 * Del 19 al 24 de maig del 2011: període per presentar reclamacions
 * 25 de maig del 2011: publicació de les qualificacions definitives i lliurament dels certificats
 * 31 de maig del 2010: termini per presentar una segona reclamació

====**Inscripció i pagament**==== La **inscripció** es pot tramitar en línia o per alguna de les diferents vies que preveu la [|Llei 30/1992], de 26 de novembre, de règim jurídic de les administracions públiques i del procediment administratiu comú. La presentació de la sol·licitud implica l'autorització al Departament d'Ensenyament per obtenir, mitjançant les seves bases de dades, les dades acadèmiques de la persona sol·licitant i per obtenir del Departament de Benestar Social i Família les dades que acreditin la pertinència a una família nombrosa, si és el cas.El pagament de la [|taxa d'inscripció] s'ha de fer per Internet (amb targeta bancària, a l'aplicació d'inscripció) o presencialment (amb la carta de pagament obtinguda en el moment de fer la inscripció) a les oficines de "la Caixa", o bé per ServiCaixa.
 * [|Formulari d'inscripció]


 * [|Sol·licitud de devolució de taxa o preu públic] [PDF, 468,28 KB.]

====**Documentació**==== Abans de la prova cal presentar, a l'institut assignat, la documentació següent:
 * l'original i una fotocòpia del document nacional d'identitat o document equivalent d'identificació,
 * una fotocòpia del resguard d'inscripció a la prova,
 * el document justificatiu de bonificació o exempció de la taxa, si és el cas
 * el document justificatiu de l'exempció parcial de la prova d’accés, si és el cas i
 * el currículum formatiu, professional i d'experiència i la documentació justificativa o la renúncia explícita a presentar-lo (vegeu l'apartat 12.5.2 de la convocatòria).


 * [|Currículum per a les proves d'accés a cicles formatius de formació professional inicial i d'ensenyaments esportius] [PDF, 259,59 KB.]

====**Instituts examinadors**==== La prova es porta a terme en els instituts dependents del Departament d'Ensenyament que determinen els serveis territorials i el Consorci d'Educació de Barcelona. Les persones que cursen qualsevol ensenyament en un institut dependent del Departament d'Ensenyament no es poden inscriure a fer la prova en aquest institut (excepte en les comarques on hi ha un sol centre examinador o en el cas dels ensenyaments esportius).A les persones que estan exemptes d'una part de la prova se'ls assignen instituts de la comarca a la qual pertany l'adreça que han fet constar a la inscripció.A les persones que s'inscriuen en instituts d'una comarca a la qual no pertany l'adreça de residència que fan constar en la inscripció, se'ls pot assignar un institut de la comarca d'aquesta adreça.L'adreça que s'indica en la inscripció ha de ser el lloc de residència habitual i s'ha de poder demostrar en presentar la documentació a l'institut assignat; si no és així es pot assignar un altre centre per fer la prova.

====**Material per fer la prova**==== El dia de la prova, cada aspirant ha de portar un bolígraf blau o negre i el següent material específic de cada matèria:

No s'ha de portar cap material específic per a les matèries de competència en llengua catalana, llengua castellana, llengua estrangera anglesa i llengua estrangera francesa.
 * Competència social i ciutadana: calculadora
 * Competència matemàtica: llapis, goma d’esborrar, regle, escaire, transportador d'angles, tres llapis de colors diferents i calculadora
 * Competència d’interacció amb el món físic: calculadora
 * Competència en tecnologies: llapis HB o 2H, goma d’esborrar, regle graduat, joc d’escaire i cartabó, transportador d’angles i calculadora

====**Exempcions de la prova**====
 * Exempció de la matèria de competència en llengua catalana**La poden sol·licitar (fins al 22 de març del 2011) les persones que acrediten menys de dos anys de residència a Catalunya fins al dia de la prova i no han estudiat català en la seva escolaritat.La sol·licitud s'ha de fer al Servei d'Immersió i Ús de la Llengua del Departament d'Ensenyament.**Exempció de la part científica i tecnològica**La poden sol·licitar:
 * 1)** Les persones que tenen experiència laboral en qualsevol àmbit professional, que acreditin com a mínim un any d'experiència laboral a jornada completa o el temps proporcional en cas de jornada reduïda.Per acreditar-ho cal presentar l'original de l'informe de vida laboral de la Tresoreria General de la Seguretat Social on figuri la persona interessada en situació d'alta amb un total de temps efectiu igual o superior a un any.La sol·licitud s'ha de presentar (fins al 3 de maig del 2011) a qualsevol institut dependent del Departament d'Ensenyament es cursen cicles formatius de formació professional .**2)** Les persones que tenen experiència en tasques de voluntariat, experiència esportiva o que acrediten la condició d'esportistes d'alt nivell o d'alt rendiment.La sol·licitud s'ha de presentar (fins al 22 de març del 2011) a la Direcció General de Formació Professional Inicial i Ensenyaments de Règim Especial.**3)** Les persones que acreditin, com a mínim, una unitat de competència, o hagin validat, per experiència professional, unitats formatives, crèdits o mòduls associats a unitats de competència mitjançant el programa "Qualifica’t" o hagin cursat amb aprofitament un programa de qualificació professional.La sol·licitud s'ha de presentar (fins al 3 de maig de 2011 ) a qualsevol institut dependent del Departament d'Ensenyament on es cursen cicles formatius de formació professional.**4)** Les persones que cursen amb aprofitament un programa de qualificació professional inicial.No cal fer cap sol·licitud perquè les dades de matrícula del programa de qualificació professional inicial es contrasten amb les dades d'inscripció a la prova i l'exempció s'atorga automàticament a totes les persones inscrites que cursen i superen un programa de qualificació professional inicial.**5)** Les persones que hagin superat amb aprofitament un programa de qualificació professional inicial.La sol·licitud s'ha de presentar (fins al 3 de maig del 2011) a qualsevol institut dependent del Departament d'Ensenyament on es cursen cicles formatius de formació professional.


 * [|Sol·licitud d'exempció de la part científica i tecnològica de la prova d'accés als cicles formatius de formació professional inicial i als ensenyaments esportius de grau mitjà] [PDF, 249,16 KB.]

La poden sol·licitar les persones que en un curs anterior van superar els mòduls obligatoris (A i B) d'un programa de qualificació inicial (amb una qualificació final igual o superior a 8).
 * Exempció total de la prova**

====**Temaris i criteris d'avaluació**==== Les proves de cada matèria s'estableixen en relació amb els temari i els criteris d'avaluació publicats en la [|Resolució EDU/3983/2010], de 9 de desembre, per la qual s'estableixen els temaris i els criteris d'avaluació de les proves d'accés als cicles formatius de formació professional inicial, als cicles formatius d'ensenyaments d'arts plàstiques i disseny, i als cicles d'ensenyaments esportius.


 * [|Temaris de referència de les proves d'accés als cicles de grau mitjà] [PDF, 86,04 KB.]

====**Descripció de les proves**====


 * [|Cicles de grau mitjà. Convocatòria de 2011] [PDF, 77,83 KB.]

====**Models de proves**==== Aquest models corresponen a convocatòries anteriors i només tenen **caràcter orientador** pel que fa a l'estructura però no als continguts.


 * [|Models de proves]

====**Impresos**====


 * [|Sol·licitud de reconeixement de necessitats específiques a efectes de la prova d'accés a ensenyaments de formació professional inicial i ensenyaments esportius] [PDF, 254,76 KB.]
 * [|Currículum per a les proves d'accés a cicles formatius de formació professional inicial i d'ensenyaments esportius] [PDF, 259,59 KB.]
 * [|Sol·licitud d'exempció de la part científica i tecnològica de la prova d'accés als cicles formatius de formació professional inicial i als ensenyaments esportius de grau mitjà] [PDF, 249,16 KB.]

====**Normativa**==== [|Resolució EDU/3983/2010], de 9 de desembre, per la qual s'estableixen els temaris i els criteris d'avaluació de les proves d'accés als cicles formatius de formació professional inicial, als cicles formatius d'ensenyaments d'arts plàstiques i disseny, i als cicles d'ensenyaments esportius[|Resolució ENS/396/2011], de 9 de febrer, per la qual es convoquen les proves d'accés als cicles formatius de grau mitjà i de grau superior de formació professional inicial, les proves de caràcter general dels ensenyaments esportius que condueixen a l'obtenció de les titulacions oficials de tècnic/a d'esport i tècnic/a superior d'esport i a les formacions esportives de nivell 1 i de nivell 3, corresponents a l'any 2011

====**Fullet informatiu**====


 * [|Prova d'accés als cicles formatius de grau mitjà de formació professional inicial] [PDF, 169,22 KB.]